ભારતની મહિલા, પુરુષ અને અંડર-૧૯ ટીમે એશિયા કપ જીત્યો ૨૦૧૬માં ભારતીય મહિલા, પુરુષ અને અંડર-૧૯ ક્રિકેટ ટીમે એશિયા કપમાં શાનદાર પ્રદર્શન કરતાં ટ્રોફી પોતાના નામે કરી. ૬ માર્ચે ઢાકાના મીરપુર મેદાનમાં ભારત અને બાંગ્લાદેશ વચ્ચે રમાયેલી ટી-૨૦ એશિયા કપની ફાઇનલ મેચમાં ભારતે યજમાન બાંગ્લાદેશની ટીમને આઠ વિકેટથી હરાવીને ચેમ્પિયનશિપ જીતી લીધી. ફક્ત પુરુષ જ નહીં, મહિલા ટી-૨૦ એશિયા કપ પણ ભારતે પોતાના નામે કરી લીધો. તા. ૪ ડિસેમ્બરે બેંગકોકના ઇન્સ્ટિટ્યૂટ ઓફ ટેકનોલોજી ગ્રાઉન્ડ પર રમાયેલી ફાઇનલમાં ભારતે પાકિસ્તાનને ૧૭ રનથી હરાવીને કપ પોતાના નામે કર્યો.